— 113 — 
Margarita helicina Fabr. 
Et lille dødt Individ af denne for Faunaen nye Art har 
jeg taget paa Nr. 222 nordost for Anholt. 
97... Emarginula fissura L. 
Emarginula reticulata Sowb. 
Ved Hellebæk har Collin taget det eneste levende danske 
Individ paa 14 Favne med Lérbund; død kjendes den fra 
Aalbækbugten og Nr. 43, 317 og 474, alle liggende øst for 
Groves Flak i den dybe Rende. 
98.  Puncturella noachina L. 
Denne for Faunaen nye Art har jeg kun fundet i det 
østlige Kattegat i Nærheden af Fladen og Groves Flak paa 4 
Steder, Nr. 37, 306, 243 og 474 samt lidt nordligere paa 
Nr. 469. Den fandtes kun i ringe Antal og oftest død. — 
Den synes at foretrække blandet Bund mellem 15 og 40 
Favne. 
99. Acmæa testudinalis Mull. 
Den er sjælden i Kattegat; thi jeg har kun taget den 
enkeltvis 13 Steder, spredt over hele Farvandet fra Frederiks- 
havn og syd paa, men kun paa Sandbund og under 10 Fv.; 
ved Hellebæk er der maaske taget et lille Individ, men i det 
egentlige Øresund ned til Middelgrunden er den almindelig; 
ligesaa findes den fra Farvandene om Samsø, udbredt ned 
gjennem Bælterne til Kiel, samt i alle vore Fjorde og Vige 
undtagen de syd for Sjælland. Den synes særlig knyttet til 
Zostera og følgelig ogsaa til Sandbund; mærkelig er Collins 
lagttagelse, at Dyrets Skal i Brede akkurat passer med Zo- 
sterabladene. — I Farve varierer Arten særdeles meget. 
8 
